
RAPORT

asupra proiectului de Lege pentru ratificarea Convenţiei europene pentru protecţia animalelor în timpul transportului internaţional (revizuită), semnată la Chişinău la 6 noiembrie

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege pentru ratificarea Convenţiei europene pentru protecţia animalelor în timpul transportului internaţional (revizuită), semnată la Chişinău la 6 noiembrie,  transmis cu adresa nr.P.L.-X 2 din 1 februarie 2006 şi înregistrat sub nr.24/14/02.02.2006. 

La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei pentru industrii şi servicii şi avizul favorabil al Comisiei pentru politică externă.
 Proiectul de lege are ca obiect ratificarea Convenţiei europene pentru protecţia animalelor pe durata transportului internaţional (revizuită), semnată de România la Chişinău, la 6 noiembrie 2003.
Fiind un tratat multilateral la nivel de stat, Convenţia urmează ca, potrivit art.73 alin.(1) din Convenţie şi art.19 alin.(1) lit.a) din Legea nr.590/2003 privind tratatele, să fie supusă Parlamentului spre ratificare prin lege. 
Proiectul de Lege pentru ratificarea Convenţiei europene pentru protecţia animalelor în timpul transportului internaţional (revizuită), semnată la Chişinău la 6 noiembrie face parte din categoria legilor ordinare, potrivit prevederilor art.73 din Constituţia României, republicată.
La dezbaterea proiectului a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul  Constantin Lupescu – vicepreşedinte al Agenţiei Naţionale Sanitar Veterinare şi pentru Siguranţa Alimentelor. 

La lucrările comisiei au fost prezenţi 23 de deputaţi din totalul de 24 membri ai comisiei.

Raportul Comisiei a fost adoptat în unanimitate, în forma prezentată, în şedinţa din 7 februarie 2006.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Senatului.

     PREŞEDINTE,



 
SECRETAR,

Dr. Atilla KELEMEN       


    Ioan MUNTEANU  

